
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 67 

26 Μαρτίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

62. Μέτρα για την προστασία των νέων κατά την εργασία, 
σε συμμόρφωση με την οδηγία 94/33/ΕΚ. 1 

ΑΠΟΦΑΣΕΙΣ 

Έγκριση Συμφωνίας παράτασης εκτελέσεως Ελληνο - Αι¬ 
γυπτιακής Συμφωνίας αποζημιώσεων της 26.9.1966 . 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 62 

Μέτρα για την προστασία των νέων κατά την εργασία, σε 
συμμόρφωση με την οδηγία 94/33/ΕΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις: 

α. των άρθρων 1 (παράγραφοι 1,2, 3, 4 και 5) 3 και 4 του 
ν.1338/83 Εφαρμογή του κοινοτικού δικαίου" (34/Α) όπως 
τροποποιήθηκαν αντίστοιχα με το άρθρο 6 του ν. 1440/84 
"Συμμετοχήτης Ελλάδας στο κεφάλαιο, στα αποθεματικά και 
στις προβλέψεις της Ευρωπαϊκής Τράπεζας Επενδύσεων, 
στο κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού Εφοδιασμού ΕϋΗΑΤΟΜ" (70/Α) 
με το άρθρο 65 του ν. 1892/90 “Για τον εκσυγχρονισμό και την 
ανάπτυξη και άλλες διατάξεις” (101 /Α) και με το άρθρο 19 του 
ν.2367/95 (261/Α) και 

β. της παραγράφου 2 του άρθρου δευτέρου του ν.2077/92 
“Κύρωση της συνθήκης για την Ευρωπαϊκή Ένωση και των 
σχετικών πρωτοκόλλων και δηλώσεων που περιλαμβάνονται 
στην τελική Πράξη" (136/Α). 

2. Τις διατάξεις του άρθρου 36 του ν. 1568/85 “Υγιεινή και 
ασφάλεια των εργαζομένων” (177/Α). 

3. Τις διατάξεις του άρθρου 26 του ν.2224/94 “Ρύθμιση θε¬ 
μάτων εργασίας, συνδικαλιστικών δικαιωμάτων, υγιεινής και 
ασφάλειας των εργαζομένων και οργάνωσης Υπουργείου 
Εργασίας και των εποπτευόμενων από αυτό νομικών προσώ¬ 
πων και άλλες διατάξεις” (112/Α) 

4. Την αριθ. ΔΙΔΚ/Φ44.1/20199/5,9.97 (801/Β) "Ανάθεση 
αρμοδιοτήτων Υπουργού Εσωτερικών. Δημόσιας Διοίκησης 


και Αποκέντρωσης στον Υφυπουργό Εσωτερικών, Δημόσιας 
Διοίκησης και Αποκέντρωσης κ. Σταύρο Μπένο”. 

5 . Την αριθμ. 10/20-5-97 γνώμη του Συμβουλίου Υγιεινής 
και Ασφάλειας της Εργασίας. 

6. Τις διατάξειςτου άρθρου 29Ατου ν. 1558/85 “Κυβέρνηση 
και Κυβερνητικά Όργανα” (137/Α), που προστέθηκε με το άρ¬ 
θρο 27 του ν.2081,/92 "Ρύθμιση του θεσμού των Επιμελητη¬ 
ρίων κλπ." (154/Α) και αντικαταστάθηκε από το άρθρο 1 πα¬ 
ράγραφος 2α του ν.2469/97 (38/Α). 

7. Ότι με την εφαρμογή των διατάξεων του παρόντος δεν 
θα προκληθεί πρόσθετη δαπάνη σε βάρος του προύπολογι- 
σμούτου Υπουργείου Εργασίας και Κοινωνικών Ασφα/νίσεων 
ή του κρατικού προϋπολογισμού ή προϋπολογισμού ΝΠΔΔ. 
δεδομένου ότι οι δαπάνες εντάσσονται στα πλαίσια των ήδη 
εγκεκριμένων προϋπολογισμών για την εφαρμογή των δια¬ 
τάξεων του άρθρου 39 του ν. 1636/89, ο οποίος έχει επεκτα¬ 
θεί και στο Δημόσιο 

8. Την 23/4-2-1998 γνωμοδότηση του Συμβουλίου Επικρά¬ 
τειας, μετά από πρόταση των Υπουργών Εθνικής Οικονομίας 
και Οικονομικών, Εργασίας και Κοινωνικών Ασφαλίσεων, Υ¬ 
γείας, Εμπορικής Ναυτιλίας και του Υφυπουργού Εσωτερι¬ 
κών Δημόσιας Διοίκησης και Αποκέντρωσης αποφασίζουμε: 

Αρθρο 1 

Σκοπός- Πεδίο εφαρμογής 

1. Σκοπός του παρόντος προεδρικού διατάγματος είναι η 
προσαρμογή της ελληνικής νομοθεσίας προς τις διατάξεις 
της οδηγίας 94/33/ΕΚ της 22ας Ιουνίου 1994 “Για την προ¬ 
στασία των νέων κατά την εργασία” (ΕΕΕ216/12). 

2. Οι διατάξεις του παρόντος διατάγματος εφαρμόζονται 
σε κάθε πρόσωπο ηλικίας κάτωτωιν δεκαοκτώ (18) ετών το ο¬ 
ποίο απασχολείται με οποιαδήποτε μορφής σύμβαση εργα¬ 
σίας ή σχέση εργασίας ή με σύμβαση έργου ή με σύμβαση α¬ 
νεξαρτήτων υπηρεσιών ή αυτοαπασχολείται, πλην των απα- 
σχολουμένων με σχέση ναυτικής εργασίας στον ναυτιλιακό 
και τον αλιευτικό τομέα, γιατους οποίους εφαρμογή έχουνει- 
δικές διατάξεις. 

3. Μετην επιφύλαξη του άρθρου 7του παρόντος, οι διατά¬ 
ξεις του ν.1837/89 “Για την προστασία των ανηλίκων κατά την 
απασχόληση και άλλες διατάξεις" (85/Α) και του παρόντος 
διατάγματος δεν εφαρμόζονται για περιστασιακές και σύ¬ 
ντομης διάρκειας ελαφριές εργασίες που αφορούν τις οικο¬ 
γενειακού χαρακτήρα γεωργικές, δασικές και κτηνοτροψικές 
εργασίες. 

Άρθρο 2 

Ορισμοί 

Γ ια τους σκοπούς του παρόντος νοούνται ως : 

α. Νέος (ανήλικος): Κάθε πρόσωπο ηλικίας κάτω των 18 ε¬ 
τών που αναφέρεται στο άρθρο 1. 

β. Παιδί: Κάθε νέος ο οποίος δεν έχει συμπληρώσει το 15 έ¬ 
τος της ηλικίας ή ο οποίος υπόκειται ακόμη σε υποχρεωτική 
σχολική φοίτηση κατά τις κείμενες περί αυτής διατάξεις. 

γ. Έφηβος: Κάθε νέος ηλικίας τουλάχιστον 15 ετών αλλά 
κάτω των 18 ετών και ο οποίος έχει παύσει να υπόκειται σε υ¬ 
ποχρεωτική σχολική φοίτηση κατά τις κείμενες περί αυτής 
διατάξεις. 

δ. Ελαφρά εργασία: Οποιαδήποτε εργασία που εκ της φύ- 
σεως των λειτουργιών τις οποίες περιέχει και των ειδικών 
συνθηκών υπό τις οποίες αυτή εκτελείται: 

δ 1. Δεν είναι ικανή να βλάψει την ασφάλεια, την υγεία ή την 
ανάπτυξη των παιδιών, και 

δ2. Ως εκ της ψύσεώς της, δεν αποβαίνει σε βάρος της τα¬ 
κτικής σχολικής φοίτησής τους, της συμμετοχής τους σε 
προγράμματα επαγγελματικού προσανατολισμού ή επαγ¬ 
γελματικής κατάρτισης εγκεκριμένα από την αρμόδια αρχή, 
ή της ικανότητάς τους να ωφελούνται από την εκπαίδευση 
που τους παρέχεται. 

ε. Χρόνος εργασίας: Η χρονική περίοδος παρουσίας του 
νέου στην εργασία, στη διάθεση του εργοδότη και κατά την 
άσκηση της δραστηριότητας ή των καθηκόντων του. 

οτ. Περίοδος ανάπαυσης: Κάθε χρονική περίοδος εκτός 
χρόνου εργασίας. 

Άρθρο 3 

Χρονικά όρια εργασίας των εφήβων 

1. Με την επιφύλαξη της ισχύος των διατάξεων της παρα¬ 
γράφου 2 του παρόντος άρθρου, ο χρόνος εργασίας των ε¬ 
φήβων δεν επιτρέπεται να υπερβαίνει τις οκτώ ώρες την ημέ¬ 
ρα και τις σαράντα ώρες την εβδομάδα. 

2. Ο χρόνος εργασίας των εφήβων που δεν έχουν συμπλη¬ 
ρώσει το 16 έτος της ηλικίας τους, καθώς και των εφήβων 
που φοιτούν σε γυμνάσια, λύκεια κάθε τύπου, τεχνικές ή ε¬ 
παγγελματικές σχολές, δημόσιες ή ιδιωτικές αναγνωρισμέ¬ 
νες από τα Κράτος, δεν επιτρέπεται να υπερβαίνει τις έξι ώ¬ 
ρες τη ν ημέρα και τις τριάντα ώρες την εβδομάδα. 

3. Ο χρόνος που διαθέτει ο έφηβος όταν εργάζεται σε επι¬ 
χείρηση, στα πλαίσια ενός συστήματος εναλλάξ θεωρητικής 
ή/και πρακτικής κατάρτισης ή πρακτικής άσκησης ή μαθητεί¬ 
ας, συνυπολογίζεται στο χρόνο εργασίας. 

4. Όταν ο έφηβος απασχολείται από περισσότερους εργο¬ 
δότες, οι ημέρες εργασίας και οι ώρες εργασίας που πραγ¬ 
ματοποιεί αθροίζονται. 

5. Η ημερήσια εργασία των νέων που φοιτούν σεγυμνάσια, 
λύκεια κάθε τύπου, σε δημόσιες ή ιδιωτικές αναγνωρισμένες 
από το κράτος τεχνικές ή επαγγελματικές σχολές, αρχίζει ή 
λήγει δύο τουλάχιστον ώρες μετά τη λήξη ή πριν από την έ¬ 
ναρξη των μαθημάτων αντιστοίχως. 

6. Απαγορεύεται η υπερωριακή απασχόληση των εφήβων. 

Άρθρο 4 

Απαγόρευση της εργασίας των παιδιών 
Με την επιφύλαξη του άρθρου 5 του παρόντος διατάγμα¬ 
τος απαγορεύεται η εργασία των παιδιών. 

Άρθρο 5 

Πολιτιστικές και συναφείς δραστηριότητες 

1. Με άδεια της αρμόδιας επιθεώρησης εργασίας επιτρέ¬ 
πεται η απασχόληση παιδιών που έχουν συμπληρώσει το 3ο 
έτος της ηλικίας τους, προκειμένου να απασχοληθούν σε θε¬ 
ατρικές παραστάσεις, εκτελέσεις μουσικών έργων ή άλλες 
καλλιτεχνικές εκδηλώσεις, διαφημιστικά προγράμματα, επι¬ 
δείξεις μόδας, ραδιοφωνικές ή τηλεοπτικές εγγραφές ή εκ¬ 
πομπές, κάθε είδους οπτικές ή και ακουστικές εγγραφές, εγ¬ 
γραφές σε “νίάβο", κινηματογραφικές λήψεις, φωτογραφί¬ 


σεις καθώς και η πρόσληψη παιδιών προκειμένου να απα¬ 
σχοληθούν ως πρότυπα (μοντέλα) υπό τον όρο ότι: 

α. Δεν βλάπτεται η ασφάλεια, η υγεία (σωματική και ψυχι¬ 
κή) και η σωματική, πνευματική, ηθική ή κοινωνική ανάπτυξή 
τους και 

β. Δεν εμποδίζεται η τακτική σχολική φοίτησή τους, η συμ¬ 
μετοχή τους σε προγράμματα επαγγελματικού προσανατο¬ 
λισμού ή επαγγελματικής κατάρτισης εγκεκριμένα από την 
αρμόδια αρχή, ή η ικανότητά τους να ωφελούνται από τη ν εκ¬ 
παίδευση που τους παρέχεται. 

2. Η κατά την παράγραφο 1 του παρόντος άρθρου άδεια 
χορηγείται στον εργοδότη μετά από σχετική αίτησή του και 
περιέχει: 

α. Το ονοματεπώνυμο του παιδιού, 
β. Την ηλικία του, 

γ. Το είδος της δραστηριότητας στην οποία πρόκειται να α¬ 
πασχοληθεί και 

δ. Το ημερήσιο πρόγραμμα εργασίας και τη χρονική διάρ¬ 
κεια του. 

Η άδεια χορηγείται για κάθε παιδί χωριστά και για χρονικό 
διάστημα απασχόλησης, συνεχές ή διακεκομμένο, που δεν ε¬ 
πιτρέπεται να υπερβαίνει συνολικώςτουςτρεις (3) μήνες κατ' 
έτος για κάθε παιδί. 

Παράταση της άδειας και για χρονικό διάστημα που δεν ε¬ 
πιτρέπεται να υπέρ βαίνει τους δύο (2) μήνες κατ’ έτος για κά¬ 
θε παιδί, μπορεί να χορηγηθεί μόνον εφόσον συντρέχουν ε¬ 
ξαιρετικοί λόγοι. Η ως άνω δυνατότητα δεν ισχύει για παιδιά 
κάτω των επτά ετών. 

3. Για τη χορήγηση της άδειας ή την παράτασή της ο εργο¬ 
δότης μαζί με την αίτηση υποβάλλει: 

α. Έκθεση του τεχνικού ασφάλειας ή/και του γιατρού ερ¬ 
γασίας της επιχείρησης ή των Υπηρεσιών Προστασίας και 
Πρόληψης με τις οποίες συνεργάζεται, ότι έχουν ληφθεί όλα 
τα απαραίτητα μέτρα για την προστασία της ασφάλειας, της 
υγείας, (σωματικής και πνευματικής), και της σωματικής, 
πνευματικής, ηθικής ή κοινωνικής ανάπτυξης του παιδιού. 

β. Συναίνεσητου προσώπου που έχει την επιμέλειατουπαι- 
διού, καθώς και δήλωση του ν. 1599/86 στην οποία να αναφέ- 
ρεται: 

βΐ. Οτι δεν εμποδίζεται η τακτική σχολική φοίτηση του παι¬ 
διού, η συμμετοχή του σε προγράμματα επαγγελματικού 
προσανατολισμού ή επαγγελματικής κατάρτισης εγκεκριμέ¬ 
να απάτην αρμόδια αρχή, ή η ικανότητά του να ωφελείται α¬ 
πό την εκπαίδευση που του παρέχεται και 
β2. Ο συνολικός χρόνος απασχόλησης του παιδιού σε δρα¬ 
στηριότητες της παραγράφου 1 τουπαρόντος άρθρου κατάτο 
έτος υποβολής της αίτησης για τη χορήγηση της άδειας και 
γ. Ιατρική πιστοποίηση που χορηγείται από τις υπηρεσίες 
του Εθνικού Συστήματος Υγείας (Ε.Σ.Υ.) ή του Ιδρύματος 
Κοινωνικών Ασφαλίσεων (Ι.Κ.Α.) ότι δεν υπάρχει κίνδυνος για 
τη σωματική ή ψυχική υγεία του παιδιού από την απασχόλη¬ 
ση του στη συγκεκριμένη δραστηριότητα. 

4. Ο χρόνος εργασίας των παιδιών που απασχολούνται σε 
πολιτιστικές και συναφείς δραστηριότητες δεν επιτρέπεται 
να υπερβαίνει τις: 

α. Δύο ώρες την ημέρα για παιδιά τριών έως έξι ετών, 
β. Τρεις ώρες την ημέρα για παιδιά από έξι έως ένδεκα ε¬ 
τών και 

γ. Τέσσερις ώρες την η μέρ α για παιδιά από ένδεκα έως δε¬ 
καπέντε ετών. 

Οι κατά τα ανωτέρω ώρες ημερήσιας εργασίας δεν επιτρέ¬ 
πεται να συμπίπτουν, κατά τη σχολική περίοδο, με τις ώρες 
σχολικής διδασκαλίας. 

5. Οι ρυθμίσεις των διατάξεων των παραγράφων 4, 5 και 6 
του άρθρου 3 εφαρμόζονται και για τα παιδιά που υπάγονται 
στις διατάξεις του παρόντος άρθρου. 

6. Απαγορεύεται η εργασία των παιδιών που απασχολού¬ 
νται σε πολιτιστικές και συνάψεις δραστηριότητες από 22.00 
έως 06.00 ώρας , 

7. Τα παιδιά που απασχολούνται σε δραστηριότητες του άρ¬ 
θρου 5, δικαιούνται ελάχιστη ανάπαυση δεκατεσσάρων συνε¬ 
χών ωρών για κάθε περίοδο εικοσιτεσσάρων ωρών. 

8. Τα παιδιά από 3 έως 7 ετών πρέπει να συνοδεύονται κατά 
την διάρκεια της απασχολήσεώς τους από τους κηδεμόνες. 

Άρθρο 6 

Γενικές υποχρεώσεις του εργοδότη. 

1. Ο εργοδότης υποχρεούται να λαμβάνει όλα τα αναγκαία 
μέτρα ώστε να εξασφαλίζεται η ασφάλεια και η υγεία των ερ¬ 
γαζομένων νέων ως προς όλες τις πτυχές της εργασίας, λαμ- 
βάνοντας υπόψη τους ειδικούς κινδύνους και τις απαγορεύ¬ 
σεις εργασιών του άρθρου 7 του παρόντος διατάγματος. 

2. Για κάθε δραστηριότητα στην οποία πρόκειται να απα¬ 
σχοληθούν νέοι, ο εργοδότης οφείλει να έχει στη διάθεσή 
του μία γραπτή εκτίμηση των κινδύνων που υπάρχουν για 
τους νέους και συνδέονται με την εργασία τους σύμφωνα με 
τις ισχύουσες διατάξεις. 

Η εκτίμηση των κινδύνων πρέπει να γίνεται προτού αρχί¬ 
σουν οι νέοι την εργασία τους και σε κάθε σημαντική μετα¬ 
βολή των συνθηκών εργασίας και πρέπει να καλύπτει ιδίωςτα 
ακόλουθα στοιχεία: 

α. Τον εξοπλισμό και τη διαρρύθμιση του χώρου εργασίας 
και της θέσης εργασίας. 

β. Τη φύση, το βαθμό και τη διάρκεια της έκθεσης στους 
φυσικούς, βιολογικούς ή χημικούς παράγοντες. 

γ. Τη διαρρύθμιση, την επιλογή και τη χρήση εξοπλισμού 
εργασίας, ιδίως παραγόντων, μηχανών, συσκευών και μηχα¬ 
νημάτων, καθώς και το χειρισμό τους. 

δ. Την οργάνωση των εργασιακών διαδικασιών και της διε¬ 
ξαγωγής της εργασίας, καθώς και την αλληλεπίδρασή τους 
(οργάνωση της εργασίας). 

ε. Το βαθμό κατάρτισης και πληροφόρησης των νέων. 

Εάν από την παραπάνω γραπτή εκτίμηση αποδειχθεί ύ¬ 
παρξη κινδύνων για την ασφάλεια, τη σωματική ή πνευματική 
υγεία ή την ανάπτυξη των νέων θα πρέπει να εξασφαλίζεται 
κατάλληλη παρακολούθηση και αξιολόγηση της υγείας τους 
κατά τακτικά χρονικά διαστήματα. 

Η παραπάνω παρακολούθηση και αξιολόγηση της υγείας 
των νέων γίνεται με την διαδικασία που προβλέπεται στα άρ¬ 
θρα 11,12,13 και 14 του ν. 1837/89 και με την συνεργασία του 
γιατρού εργασίας της επιχείρησης, εφόσον προβλέπεται. 

3. Πέραν των απαγορεύσεων του άρθρου 7 του παρόντος 
διατάγματος η ανάθεση καθηκόντων στους νέους γίνεται με 
ιδιαίτερη προσοχή. Λαμβάνονται κυρίως υπόψη οι φυσικές 
προϋποθέσεις που έχουν οι νέοι, η περιέργεια και το ριψο¬ 
κίνδυνο της ηλικίας, η διάθεση για παιγνίδι που μπορεί να δεί¬ 
χνουν και η επιθυμία τους να κάνουν την εργασία των μεγα- 
λυτέρων. Σε κάθε περίπτωση πρέπει να εξασφαλίζεται πλή¬ 
ρης προστασία από ατυχήματα, αποφυγή υπερκόπωσης ή 
και άλλων βλαβερών συνεπειών στην υγεία ή την ανάπτυξή 
τους. 

4. Γ ια τα θέματα της απασχόλησης των νέων σε συγκεκρι¬ 
μένες εργασίες γνωμοδοτούν ο τεχνικός ασφάλειας ή/και ο 
γιατρός εργασίας της επιχείρησης ή οι Υπηρεσίες Προστα¬ 
σίας και Πρόληψης, με τους οποίους ο εργοδότης συνεργά¬ 
ζεται για το σχεδίασμά, την εφαρμογή και τον έλεγχο των ό¬ 
ρων ασφάλειας και υγείας που ισχύουν για την εργασία των 
νέων. 

5. Ο εργοδότης ενημερώνει τους νέους σχετικά μετους εν¬ 
δεχόμενους κινδύνους και για όλα τα μέτρα που λαμβάνονται 
για την ασφάλεια και την υγεία τους. Επίσης ο εργοδότης ε¬ 
νημερώνει τους έχοντες την επιμέλεια των νέων σχετικά με 
τους ενδεχόμενους κινδύνους και για όλα τα μέτρα που λαμ- 


βάνονται για την ασφάλεια και την υγεία τους. Οι εκπρόσω¬ 
ποι των εργαζομένων σε θέματα υγιεινής και ασφάλειας θα 
πρέπει να ενημερώνονται για τη θέση εργασίας και τα καθή¬ 
κοντα τα οποία θα ανατεθούν στον νέο που προσλαμβάνεται 
ή ήδη απασχολείται. 

6. Ο νέος εκπαιδεύεται σε ασφαλείς τρόπους εκτέλεσης 
της εργασίας που του ανατίθεται. Γ ια ένα χρονικό διάστημά 
που εξαρτάται από την εργασία που αναλαμβάνει βρίσκεται 
κάτω από την καθοδήγηση και επίβλεψη κατάλληλου προ¬ 
σώπου. Γιατοπρόσωπσ αυτό ισχύουν οι περιορισμοίτου άρ¬ 
θρου 16 (παράγραφος 3) του ν. 1837/89. 

Άρθρο 7 

Ευάλωτη φύση των νέων - Απαγορεύσεις εργασιών 

1. Οι νέοι προστατεύονται από τους ειδικούς κινδύνους 
τους οποίους διατρέχει η ασφάλεια, η υγεία και η ανάπτυξή 
τους, οι οποίοι απορρέουν από την έλλειψη πείρας, από την 
έλλειψη της επίγνωσης των υφισταμένων ή δυνητικών κινδύ¬ 
νων, ή από την μη ολοκληρωμένη ανάπτυξή τους. 

2. Μεταξύ των εργασιών που είναι ικανές να προκαλέσουν 
ειδικούς κινδύνους για τους νέους, κατά την έννοια της πα¬ 
ραγράφου 1 του παρόντος άρθρου περιλαμβάνονται, ιδίως: 

α. Οι εργασίες που συνεπάγονται επιβλαβή έκθεση τους 
στους φυσικούς, βιολογικούς και χημικούς παράγοντες που 
αναφέρονται στο Παράρτημα I σημείο Ατού άρθρου 11 του 
παρόντος διατάγματος και 

β. Οι διαδικασίες και εργασίες που αναφέρονται στο Πα¬ 
ράρτημα I σημείο Β του άρθρου 11 του παρόντος διατάγμα¬ 
τος. 

3. Με την επιφύλαξη του άρθρου 4 οι νέοι απαγορεύεται να 
απασχολούνται σε εργασίες που: 

α. Υπερβαίνουν αντικειμενικά τις φυσικές, πνευματικές, 
ψυχικές ή ψυχολογικές ικανότητές τους. 

β. Συνεπάγονται επιβλαβή έκθεσή τους σε παράγοντες το- 
ξικούς ή καρκινογόνους ή που προκαλούν κληρονομικές γε¬ 
νετικές αλλοιώσεις ή που έχουν αρνητική επίδραση στο έμ¬ 
βρυο κατά την κυοφορία ή άλλη χρόνια επιβλαβή επίπτωση 
στον άνθρωπο. 

γ. Συνεπάγονται επιβλαβή έκθεσή τους σε ακτινοβολίες, 
δ. Παρουσιάζουν κινδύνους ατυχήματος, τους οποίους πι¬ 
θανολογείται ότι οι νέοι δεν μπορούν να εντοπίσουν ή να 
προλάβουν, λόγω έλλειψης της αισθήσεως του κινδύνου ή 
λόγω έλλειψης πείρας ή έλλειψης κατάρτισης ή 
ε. Θέτουν σε κίνδυνο την υγεία λόγω υπερβολικά χαμηλών 
ή υψηλών θερμοκρασιών ή λόγω θορύβων ή κραδασμών. 

4. Οι ειδικότερες εργασίες που περιλαμβάνονται στο μη ε¬ 
ξαντλητικό κατάλογο του Παραρτήματος II του άρθρου 11 
του παρόντος διατάγματος θεωρούνται επικίνδυνες, βαριές, 
ανθυγιεινές και γενικά εργασίες που βλάπτουν την ψυχική υ¬ 
γεία και εμποδίζουν την ελεύθερη ανάπτυξη της προσωπικό¬ 
τητας των νέων και απαγορεύεται να απασχολούνται σ' αυ¬ 
τές νέοι. 

5. Με άδεια της αρμόδιας επιθεώρησης εργασίας, μετά α¬ 
πό αίτηση του εργοδότη, επιτρέπονται παρεκκλίσεις από τις 
παραγράφους 2 και 3 του παρόντος άρθρου για τους εφή¬ 
βους, εφόσον είναι απαραίτητες για την επαγγελματική κα¬ 
τάρτιση τους, με τον όρο ότι οι εργασίες εκτελούνται υπό την 
επίβλεψη τεχνικού ασφάλειας ή/και γιατρού εργασίας ή Υπη¬ 
ρεσιών Προστασίας και Πρόληψης για να εξασφαλίζουν την 
προστασίατης ασφάλειας και της υγείαςτους και με τον όρο 
ότι διασφαλίζεται η προστασία την οποία παρέχει το παρόν 
διάταγμα. 

Οι πιο πάνω παρεκκλίσεις γνωστοποιούνται στην Γ ενική Δι¬ 
εύθυνση Συνθηκών και Υγιεινής της Εργασίας που τις θέτει υ¬ 
πόψη του Συμβουλίου Υγιεινής και Ασφάλειας της Εργασίας. 

Άρθρο 8 

Απαγόρευση νυκτερινής εργασίας εφήβων 
Απαγορεύεται η εργασία των εφήβων από 22.00 έως και 
06.00 ώρας. 

Αρθρο 9 

Ημερήσια και εβδομαδιαία ανάπαυση εφήβων 

1. Οι έφηβοι δικαιούνται ελάχιστη ανάπαυση δώδεκα (12) 
συνεχών ωρών για κάθε περίοδο εικοσιτεσσάρων ωρών. 

2. Οι έφηβοι δικαιούνται εβδομαδιαία ελάχιστη ανάπαυση 
δύο (2) συνεχών ημερών εκ των οποίων η μία να συμπίπτει με 
Κυριακή. 

Άρθρο 10 

Διάλειμμα 

Σε περίπτωση που ο ημερήσιος χρόνος εργασίας υπερβαί¬ 
νει τις 4.5 ώρες, παρέχεται στους νέους διάλειμμα τριάντα 
τουλάχιστον συνεχών λεπτών. 

Αρθρο 11 
Παραρτήματα 

Προσαρτώνται και αποτελούν αναπόσπαστο μέροςτου πα¬ 
ρόντος τα Παραρτήματα που αναφέρονται στο άρθρο 7 του 
παρόντος διατάγματος και έχουν ως ακολούθως: 

ΠΑΡΑΡΤΗΜΑ I 

Μη εξαντλητικός κατάλογος παραγόντων, διαδικασιών και 
εργασιών 

(Άρθρο 7 παράγραφος 2) 

Α. Παράγοντες 

1. Φυσικοί παράγοντες 

α. Ιοντίζουσες ακτινοβολίες 

β. Περιβάλλον με μεγάλη υπερπίεση. π.χ. θάλαμοι υπό πίε¬ 
ση, καταδύσεις. 

2. Βιολογικοί παράγοντες 

Βιολογικοί παράγοντες των ομάδων 3 και 4 κατά την έννοια 
του άρθρου 2, παράγραφος 2 του π.δ.186/95 “Προστασία 
των εργαζομένων από κινδύνους που διατρέχουν λόγω της 
έκθεσής τους σε βιολογικούς παράγοντες κατά την εργασία, 
σε συμμόρφωση με τις οδηγίες του Συμβουλίου 90/679/ΕΟΚ 
και 93/88/ΕΟΚ" (97/Α/95) 

3. Χημικοί παράγοντες 

3.1. Οι ουσίες και τα παρασκευάσματα, που σύμφωνα με 
την Κοινή Υπουργική Απόφαση (ΚΥΑ) 378/94 “Επικίνδυνες 
ουσίες, ταξινόμηση, συσκευασία και επισήμανση αυτών σε 
συμμόρφωση με την οδηγία των Ευρωπαϊκών Κοινοτήτων 
67/548/ΕΟΚ όπως έχει τροποποιηθεί και ισχύει” (705/Β/94) 
και την ΚΥΑ 1197/89 “Ταξινόμηση, συσκευασία και επισήμαν¬ 
ση των επικίνδυνων παρασκευασμάτων σε εναρμόνιση με τις 
οδηγίες 88/379/ΕΟΚ και 89/178/ΕΟΚ" (567/Β/90), κατατάσ¬ 
σονται ωςτοξικά (Τ), λίαντοξικά (Τχ), διαβρωτικά (Ο) ή εκρη¬ 
κτικά (Ε). 

3.2. Οι ουσίες και τα παρασκευάσματα, που σύμφωνα με 
την ΚΥΑ 378/94 και την ΚΥΑ 1197/89 κατατάσσονται ως επι¬ 
βλαβή (Χη) και χαρακτηρίζονται από μία ή περισσότερες από 
τις κάτωθι φράσεις κινδύνου: 

α. Κίνδυνοι πολύ σοβαρών μόνιμων επιδράσεων (Π39). 
β. Πιθανοί κίνδυνοι μόνιμων επιδράσεων (Β40). 
γ. Μπορεί να προκαλέσει ευαισθητοποίηση κατόπιν ει¬ 
σπνοής (Π42). 

δ. Μπορεί να προκαλέσει ευαισθητοποίηση κατόπιν επα 
φής με το δέρμα (Β43). 
ε. Μπορεί να προκαλέσει καρκίνο (Β45). 
στ. Μπορεί να προκαλέσει κληρονομικές γενετικές αλλοι¬ 
ώσεις (Η46). 

ζ. Κίνδυνος σοβαρών επιδράσεων στην υγεία σε περίπτω¬ 
ση παρατεταμένης έκθεσης (Β48). 
η. Μπορεί να επηρεάσει τη γονιμότητα (Β60). 


θ. Κίνδυνος κατά την εγκυμοσύνη βλαβερών επιδράσεων 
στο νεογνό (Β61). 

3.3. Οι ουσίες και τα παρασκευάσματα, που σύμφωνα με 
την ΚΥΑ 378/94) και την ΚΥΑ 1197/89 κατατάσσονται ως ερε¬ 
θιστικά (Χί) και χαρακτηρίζονται από μία ή περισσότερες από 
τις κάτωθι φράσεις κινδύνου: 

α. Είναι λίαν εύφλεκτη (Ρ12). 

β. Μπορεί να προκαλέσει ευαισθητοποίηση κατόπιν ει¬ 
σπνοής (Π42). 

γ. Μπορεί να προκαλέσει ευαισθητοποίηση κατόπιν επα¬ 
φής με το δέρμα (Η43). 

3.4. Οι ουσίες και παρασκευάσματα που αναφέρονται στο 
άρθρο 2 (παράγραφος 3) του π.δ.399/94 “Προστασίατων ερ¬ 
γαζομένων από τους κινδύνους που συνδέονται με την έκθε¬ 
ση σε καρκινογόνους παράγοντες κατά την εργασία σε συμ¬ 
μόρφωση με την οδηγία του Συμβουλίου 90/394/ΕΟΚ" 
(221/Α/94). 

3.5.0 μόλυβδος και οι ενώσεις του, στο βαθμόπου οι εν λό¬ 
γω παράγοντες μπορούν να απορροφούνται από τον ανθρώ¬ 
πινο οργανισμό. 

3.5.0 αμίαντος. 

Β. Διαδικασίες και εργασίες 

1. Διαδικασίες και εργασίες που αναφέρονται στο Παράρ¬ 
τημα (του άρθρου 16 του π.δ.399/94. 

2. Εργασίες κατασκευής και χειρισμού μηχανημάτων, πυ¬ 
ροτεχνουργημάτων ή διαφόρων αντικειμένων που περιέχουν 
εκρηκτικά 

3. Εργασίες με άγρια ή δηλητηριώδη ζώα. 

4. Εργασίες βιομηχανικής σφαγής ζώων. 

5. Εργασίες που συνεπάγονται το χειρισμό εξοπλισμού πα¬ 
ραγωγής, αποθήκευσης ή χρήσης συμπεπιεσμένων, υγρο¬ 
ποιημένων ή διαλελυμένων αερίων. 

6. Εργασίες που σχετίζονται με κάδους, δεξαμενές, δοχεία 
ή φιάλες που περιέχουν τους χημικούς παράγοντες οι οποίοι 
αναφέρονται στο σημείο Α.3. του παρόντος παραρτήματος. 

7. Εργασίες που ενέχουν τον κίνδυνο κατάρρευσης. 

8. Εργασίες που ενέχουν κινδύνους αποτον ηλεκτρισμό υ¬ 
ψηλής τάσης. 

9. Εργασίες που ο ρυθμός εκτέλεσής τους καθορίζεται α¬ 
πό μηχανήματα. 

ΠΑΡΑΡΤΗΜΑ II 

Μη εξαντλητικός κατάλογος εργασιών και διαδικασιών που 
απαγορεύεται να απασχολούνται νέοι. 

(Άρθρο 7 παράγραφος 4) 

1. Η παρασκευή, η ανάμειξη ή η χρησιμοποίηση ουσιών και 
παρασκευασμάτων, που σύμφωνα με την ΚΥΑ 378/94 και την 
ΚΥΑ 1197/89 χαρακτηρίζονται ως ουσίες εκρηκτικές, εύφλε¬ 
κτα αέρια, λίαντοξικές, ισχυρά διαβρωτικές, καρκινογόνες, 
τερατογόνες, μεταλαξογόνες. 

2. Εργασίες κατά τις οποίες ο νέος εκτίθεται: 

α. Σε επίδραση ιοντιζουσών ακτινοβολιών που συνεπάγο¬ 
νται ετήσια δόση ακτινοβολίας μεγαλύτερης εκείνης που κα¬ 
θορίζεται από την ΚΥΑ 14632 (ΦΟΠ) 1416/89 "Έγκριση κανο¬ 
νισμών ακτινοπροστασίας” (532/Β/1991) και (372/Β/1992). 

β. Σε θόρυβο στάθμης μεγαλύτερης των 85 άΒ(Α). Η τιμή 
των85άΒ(Α) νοείται ως μέση ισοδύναμη τιμή (για 40 ώρες α¬ 
πασχόληση την εβδομάδα). Επίσης σε θόρυβο στάθμης με- 
γαλύτερηςτων 140 άΒ έστω και στιγμιαίως. 

γ. Σε πολύ υψιηλές ή πολύ χαμηλές θερμοκρασίες (για ικα¬ 
νό χρονικό διάστημα) ή σε εντόνως ακτινοβολούμενη θερμό¬ 
τητα. 

δ. Σε δυσμενείς καιρικές συνθήκες κατά την εκτέλεση υ¬ 
παιθρίων εργασιών. 

3. Εργασίες που ανατίθενται ως σύνηθες έργο και υποχρε- 
ώνουντον εργαζόμενο να παίρνει αφύσικη στάση (π.χ. σιδε- 

ρωτής) ή να διατηρεί μέλη του σώματός του ικανό χρονικό 
διάστημα σε μη φυσική θέση (π.χ. τα χέρια σε επίπεδο ψηλό¬ 
τερο των ώμων). 

4. Εργασίες που συνεπάγονται την χρήση ατομικών ανα¬ 
πνευστικών προστατευτικών μέσων ή ωτασπίδων εκτός αν 
αυτό επιβάλλεται για την αντιμετώπιση εκτάκτων περιστατι¬ 
κών ή την εκτέλεση καθήκοντος μικρής χρονικής διάρκειας. 

5. Η εξαγωγή, χρησιμοποίηση, ή ανάμειξη υλικών που πε¬ 
ριέχουν ελεύθερο διοξείδιο του πυριτίου ή σύμπλοκα άλατα 
πυριτίου ή αμίαντο. 

6 Η χρησιμοποίηση υδραργύρου (και υπό μορφή φυράμα¬ 
τος) και υδραργυρικών αμαλγαμάτων. 

7. Η χρησιμοποίηση, ανάμειξη ή παραγωγή χρωμάτων μο- 
λυβδούχων. 

8. Η βαφή κατά την οποία γίνεται χρήση του ανθρακικού μο- 
λύβδου. του θειικού μολύβδου, του οξειδίου του μολύβδου 
και ειδών που περιέχουν τις ουσίες αυτές. Επίσης οι εργασίες 
καθαρισμού επιφανειών βαμμένων με αυτέςτις ουσίες εκτός 
αν τα τεχνικά μέτρα που λαμβάνονται αποτρέπουν τη δυνα¬ 
τότητα εισπνοής σκόνης. 

9. Η χρησιμοποίηση διαλυτών που περιέχουν βενζολιο. 

10. Η παραγωγή, η ανάμειξη και η χρησιμοποίηση μονομε¬ 
ρούς βινυλοχλωριδίου. 

11. Η παραγωγή, η κατεργασία και η σύμμειξη μολύβδου. Η 
εργασία σε εργοστάσια κατασκευής συσσωρευτών μολύβδου 

12. Η χρησιμοποίηση ή ανάμειξη οργανικών ουσιών που υ- 
πόκεινται σε σήψη. 

13. Η διαλογή ή χρησιμοποίηση ρακών ή παλιοϋφασματων. 

Η διαλογή μεταχειρισμένων ρούχων που δεν έχουν απολυ- 
μανθεί. 

14. Η αποκομιδή απορριμμάτων και το θάψιμο τους σε χω¬ 
ματερές. , 

15. Η εργασία σε εργοστάσια παρασκευής ζωικής κολλάς 
και οστεόκολλας. σε βυρσοδεψεία και σε αποθήκες ακατέρ¬ 
γαστων δερμάτων. 

16. Το κοπάνισμα, το ξάσιμο και το ξεχώρισμα λιναριού, 

μπαμπακιού, τριχών ή μαλλιών. 

17. Η εργασία σε στοιχειοθετήρια, σε στερεοτυπεία, στις 
λινοτυπικές μηχανές, στα χυτήρια μονοτυπίας και στη τσι¬ 
γκογραφία. 

18. Η συστηματική εργασία σε χώρους φορτισεως συσσω¬ 
ρευτών. 

19. Η εργασία και παραμονή σε χώρους υαλουργείων 
στους οποίους κατεργάζεται η πρώτη ύλη, καθαρίζονται οι 
κλίβανοι, εμφυσούνται οι ύαλοι, κόβονται, τροχίζονται ή λει- 
αίνονται. 

20. Η κασσιτέρωση ή χρωμίωση ή επιμετάλλωση. Το βάψι¬ 
μο με πιστολέτο ως συστηματική εργασία. Η βαφή και η εμ- 
βάτττιση μεταλλικών αντικειμένων. 

21. Η εργασία σε εργοστάσια ή εργαστήρια: 

α. Παρασκευής θειικού οξέως, θειώδους οξέως και θειω- 
δών ενώσεων. 

β. Νιτρικού και υδροχλωρικού οξέως. 
γ. Χλωρίου, χλωριούχου ασβεστίου, υποχλωριωδιών αλκα¬ 
λίων και χλωριούχου θείου, 
δ. Χλωρικών αλάτων 

ε. Επεξεργασίας αρσενικού και παρασκευής αρσενικου- 
χων ενώσεων. 

ζ. Παρασκευής ανιλίνης και χρωμάτων ανιλίνης και αι,ο- 
χρωμάτων. 

η. Παρασκευής κυανιούχων ενώσεων και χρήσης ισοκυανι- 
ούχων. 

θ. Παρασκευής οξαλικού οξέως. 

ι. Παρασκευής αιθυλικού, οξικού και προπυλικου αιθυλε- 

στέρα. , 

ια. Παρασκευής κολλοδίου και κυτταροειδούς. 


ιβ. Παραγωγής αμμωνίας. 

ιγ. Φωσφόρου 

ιδ. Χημικών λιπασμάτων 

22. Η εργασία λεύκανσης ή διάλυσης χάρτου, αχύρου η ρα¬ 
κών. 

23. Η εργασία σε βασικές μεταλλουργικές βιομηχανίες. 

24. Η εργασία στους αλευρόμυλους (στα τμήματα που α¬ 
ναπτύσσονται σκόνες). 

25. Η εργασία σε εργοστάσια ή εργαστήρια ή τμήματα ερ¬ 
γοστασίων στα οποία ή παράγονται ή απαστάζονται: 

α. Εκρηκτικές ύλες 
β. Πυροτεχνήματα 

γ. Φωτιστικά αέρια, πεπιεσμένα αέρια, εύφλεκτα υλικά, 
δ. Εύφλεκτα προϊόντα. Επίσης εν γένει στα εργοστάσιά 
στα οποία αναπτύσσονται σκόνες που δημιουργούν κίνδυνο 
εκρήξεως. 

26. Οι υπόγειες εργασίες στα μεταλλεία και στα λατομεία. 

27. Η συγκόλληση ή κοπή με αέριο ή ηλεκτρισμό εκτός αν 
εκτελείται βάσει προγράμματος των σχολών μαθητείας. 

28. Η επίβλεψη κινητηρίων μηχανών. 

29. Η επίβλεψη της λειτουργίας και η τροφοδοσία των θε¬ 
ριστικών και των αλωνιστικών μηχανών και των πρεσσών ά¬ 
χυρου. 

30. Η επίβλεψη ατμολεβήτων καθώς καιλεβήτωνή δοχείων 
με αέρια υπό πίεση. Η επίβλεψη και συντήρηση λεβήτων και 
δικτύου υγραερίου. 

31. Ο χειρισμός γερανών, γερανογεφυρών και βαρούλκων 
ή άλλων παρομοίων μηχανών και μηχανημάτων. 

32. Η απασχόληση με την ιδιότητα του οδηγού τροχαλιών 
φορτώσεως κατά την εξόρυξη μεταλλευμάτων από μεταλ¬ 
λείο, λίθων από λατομείο κλπ. 

33. Η εργασία με εσκαπτικά φορτωτικά ή ανάλογα μηχανή¬ 
ματα. 

34. Ο χειρισμός και οδήγηση περονοφόρων ανυψωτικών 
μηχανημάτων (από άτομα μικρότερα των 17 ετών συμπλη¬ 
ρωμένων) και ο χειρισμός περονοφόρων οχημάτων μεταφε- 

ρόντων πυρακτωμένα ρευστά υλικά. 

35. Χειρισμός και οδήγηση γεωργικού ελκυστήρα (τρα¬ 
κτέρ), (από άτομα μικρότερατων 17 ετών συμπληρωμένων). 

36. Χειρισμός των πρεσσών με έκκεντρο ή παρομοίων 
πρεσσών. 

37. Χειρισμός υδραυλικών πρεσσών. 

38. Χειρισμός θερμοπλαστικών πρεσσών. χυτοπρεσοών α¬ 
λουμινίου και άλλωνπαρομοίωνπρεσσών. 

39. Ο χειρισμός μηχανών κατασκευής παπουτσιών. 

40. Οι εργασίες με μηχανήματα που φέρουν κοπτικά εργα¬ 
λεία που κινούνται με μηχανική δύναμη και κυρίως οι εξής 

α Η εργασία σε κυκλικά πριόνια, πριονοκορδέλες, μηχανές 
λείανσης, διαμόρφωσης (σβούρες) ή ροκανίσματος ξύλων. 

β. Η εργασία σε ψαλίδια, σε μηχανήματα τεμαχισμού, σε 
μηχανήματα κοπής (κοπτικά δεσμίδων χαρτιού, κυκλικά 
πριόνια, πριονοκορδέλες επεξεργασίας άλλου υλικού έκτος 
του ξύλου) και σε θραυστήρες. 

γ. Η εργασία σε μηχανήματα ελασματοποιίας και γενικά οε 
μηχανήματα στα οποία το υλικό ή το επεξεργαζόμενο αντι¬ 
κείμενο περνά μεταξύ κυλίνδρων δημιουργώντας τον κίνδυ¬ 
νο πιασίματος μέλουςτου σώματος του εργαζομένου, 
δ. Η εργασία οε μηχανήματα ζυμώσεως-συνθλίψεως. 
ε. Η εργασία σε φυγοκεντρικές μηχανές, 
στ. Η εργασία με μηχανικοί πριόνια, με αλυσσαπρίονα. κα¬ 
ταρράκτες, σε μηχανήματα αποφλοιώσεως, κλαδεύσεως, 
και παρόμοια. 

41. Ο καθαρισμός μεταλλικών επιφανειών με ψηγματοβο- 
λή ίαμμοβολή). 

42. Η εργααία σε ατμοκρουνούς. 

43. Η λίπανση, ο καθαρισμός, η επισκευή και η αναζήτηση 

βλάβης σε μηχανές, εργαλεία και συσκευές που βρίσκονται 
σε λειτουργία. Η απόδοση μηχανήματος σε ομαλή λειτουρ¬ 
γία μετά από βλάβη. Η ρύθμιση του μηχανήματος. 

44. Η σύνδεση-αποσύνδεση ιμάντων ή στοιχείων μεταδό- 
σεως κινήσεως με το μηχάνημα σε λειτουργία. 

45. Η εργασία του συντηρητού βάρδιας μηχανολογικών ή 
ηλεκτρολογικών εγκαταστάσεων και του συντηρητού κτι¬ 
ρίων. 

46. Η εκκίνηση μηχανών στις οποίες απασχολούνται ταυ¬ 
τόχρονα δύο ή περισσότεροι εργαζόμενοι. 

47. Η εκκίνηση μηχανών που αποτελούν τμήμα αλυσίδας 
αυτοματισμού. 

48. Η εργασία που απαιτεί για την διατήρηση της ασφάλει¬ 
ας της εργασίας, την συνεννόηση καιτην συνεργασία του ερ¬ 
γαζομένου που την εκτελεί, με εργαζόμενους που εκτελούν 
άλλη εργασία, 

49. Μεταφορά ή έλξη με την χρησιμοποίηση δύο ή περισ¬ 
σοτέρων μηχανών. 

50. Εργασίες κατεδαφίσεως. 

51. Εργασίες σε κεκλιμένη στέγη. Εργασίες συναρμολογή- 
σεως και αποσυναρμολογήσεως στεγών. 

52. Εργασίες κατασκευής και αποσυναρμολογήσεως κα¬ 
λουπωμάτων. 

53. Εργασίες συναρμολογήσεως και αποσυναρμολογήσε- 
ως αρθρωτών κλιμάκων και εργασίες πάνω σ’ αυτές. 

54. Εργασία συναρμολογήσεως και αποσυναρμολογήσε- 
ως ικριωμάτων καθώς και εργασία επί ικριωμάτων. 

55. Χειρισμός εργοταξιακών μηχανημάτων. 

56. Χειρισμός μηχανημάτων οικοδομών. 

57. Καλουπώματα και τοιχοποιία μέσα σε νερό. Ξήλωμα κα- 
λουπιών. 

58. Συναρμολόγηση και εγκατάσταση μεγάλων μεταλλικών 
σιλό και ανάλογες συγγενείς εργασίες. 

59. Η εργασία σε τάφρους βάθους μεγαλύτερου των 2 μέ¬ 
τρων. Εργασίες εκσκαφών. 

60. ο χειρισμός ηλεκτρικών εγκαταστάσεων υψηλής τάσε- 
ως. Η εργασία σε στοιχεία υπό τάση μεγαλύτερη των 50\Λ 

61. Η εργασία σε εναέρια και υπόγεια δίκτυα. 

62. Υποβρύχιες εργασίεςπου εκτελούνται με σκάφανδρο ή 
αναπνευστική συσκευή. 

63. Σε εργασίες που αμείβονται κατ’ αποκοπή και σε άλλες 
στις οποίες η αύξηση του ρυθμού εργασίας επιτρέπει τη λή¬ 
ψη ενός υψηλότερου μισθού. 

64. Σε μια ομάδα η οποία περιλαμβάνει ενήλικες εργαζόμε¬ 
νους που απασχολούνται με εργασίες, που αναφέρονται 
στην προηγούμενη παράγραφο. 

65. Οι εργασίες που συνεπάγονται την ανύψωση φορτίου 
μεγαλύτερου από το αναγραφόμενο στον παρακάτω πίνακα 
Α. 

_ ΠΙΝΑΚΑΣ Α _ 

Ηλικία Φορτίο που ανυψούται ευκαιριακά 
σε Κ 0 

Άρρενες Θήλεις 

14-16 10 5 

16-18 15 10 

66 . Οι εργασίες αρρένων ηλικίας μικρότερης των 16 ετών 
και θηλέων μικρότερης των 18 ετών που συνεπάγονται την ε¬ 
κτέλεση του έργου το οποίο αναφέρεται στον πιο κάτω πίνα¬ 
κα Β ανύψωσης ή μεταφοράς φορτίου, ως συνήθους έργου. 

67. Η ανύψωση και μεταφορά φορτίου μεγαλύτερου από 


το αναγραφόμενο στον πίνακα Β που αποτελεί σύνηθες έργο 
ακόμα και αν εκτελείται από άρρενες ηλικίας 16-18 ετών. 

_ ΠΙΝΑΚΑΣΒ 

Απόσταση στην οποία Ανώτατο επιτρεπτό 

μεταφέρεταιτο φορτίο σε μέτρα όριο φορτίου σε Κ§ 

Μέχρι 2 μέτρα 10 

Από 2 έως 10 μέτρα 8 

Από 10 έως 30 μέτρα 6 

Από 30 μέτρα και πάνω 5 

68 . Η εργασία ως σύνηθες έργο ώθησης φορτίου επί σιδη¬ 
ροτροχιών ή δια χειραμαξίων για άρρενες κάτω των 16 ετών 
και θήλεις κάτω των 18. 

69. Η εργασία ως σύνηθες έργο που συνεπάγεται ώθηση 
σε σιδηροτροχιές φορτίου μεγαλύτερου των 300 Κρ ή ώθη- 
ση δια χειραμαξίων δύο τροχών φορτίου μεγαλύτερου των 
100 Κθ ή ώθηση δια χειραμαξίων τριών ή τεσσάρων τροχών 
φορτίου μεγαλύτερου των 50 Κς ή τέλος ώθηση δια χειρα- 
μαξίων ενός τροχού φορτίου μεγαλύτερου των 30 Κρ και για 
άρρενες 16 έως 18 ετών. 

70. Η εργασία για φόρτωση ή εκψόρτωση πλοίου εκτός των 
μικρών σκαφών, που έχουν μήκος μικρότερο των 12 μέτρων 
ή πλάτος μικρότερο των 4 μέτρων. 

71. Η εργασία σε χώρους με κίνδυνο πτώσης από ύψος 
τριών μέτρων ακόμη και αν έχει γίνει πρόληψη με σωσίβιο 
σκοινί ή άλλα παρόμοια μέσα. Η απαγόρευση δεν ισχύει αν υ¬ 
πάρχει ασφαλές προστατευτικό περίφραγμα σε κάθε θέση, 
στην οποία διαφορετικά θα συνέτρεχε κίνδυνος πτώσης. 

72. Η εργασία που ενέχει κίνδυνο πτώσης αντικειμένων 
στον χώρο που κινείται ο ανήλικος κατά την εργααία του. 

73. Η εργασία με μηχανικό γεωτρύπανο. 

74. Το κάρφωμα με πιστόλι καρφώματος ή πιστόλι μπου- 
λονιών. 

75. Η χρήση μάσκας ή όπλου σφαγείου. 

76. Η κοπή δένδρων με υλοτομικές μηχανές και η χρήση αυ¬ 
τών των μηχανών για κοπή ξυλείας. 

77. Η εργασία σε διακλαδώσεις γραμμών τραίνων συμπε- 
ριλαμβανομένης της σύνδεσης βαγονιών. 

78. Ο καθαρισμός ή βαφή με πίεση μεγαλύτερη των 2.5 
Αίπι. 

79. Το φούσκωμα ελαστικών τροχών λεωφορείων και αε¬ 
ροπλάνων με πίεση μεγαλύτερη των 3 Αίπι. 

80. Το φούσκωμα ελαστικών γεωργικών ελκυστήρων ή άλ¬ 
λων αναλογών οχημάτων με πίεση μεγαλύτερη της 1.5 Αΐιπ. 

81. Η εργασία σε ανοικτό κύλινδρο ή κοχλία. 

82. Οι εργασίες σε ανάμικτες (μίξερ βιομηχανικά) σε λεια¬ 
ντικές μηχανές, σε μηχανές τεμαχισμού, σε μηχανές ζεματί¬ 
σματος (σφαγείων) και σε φυγοκεντρικές μηχανές. 

83. Η εργασία σε διατρητικές μηχανές, σε καμπτικές μηχα¬ 
νές, σε μηχανές παραγωγής προϊόντων σκυροδέματος και 
σε μηχανές προτύπων χυτηρίων. 

84. Η εργασία φύλακα. Η μεταφορά χρημάτων από και 
προς τράπεζες, δημόσια ταμεία, πιστωτικά ή νομισματικά ι¬ 
δρύματα ή τόπους φύλαξης. 

85. Οι εργασίες σε εγκαταστάσεις αποχέτευσης και σε αυ¬ 
τοκίνητα εκκένωσης βόθρων. 

86 . Η εργασία σε έρευνες για καρκίνο ή λοιμώδεις νόσους. 

87. Η εργασία που συνεπάγεται προφανή κίνδυνογιατηνε- 
παφή με το ανθρώπινο αίμα που μπορεί κατά μεγάλη πιθανό¬ 
τητα να θεωρηθεί φορέας μικροβίων, κατά την κρίση της επι¬ 
στημονικής επιτροπής του ν. 1397/82 ή του διευθυντου του 
νοσηλευτικού τομέα. 

88 . Η συστηματική εργασία σε τμήμα εντατικής νοσηλείας. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1265 


σε τμήμα λοιμωδών και επειγόντων περιστατικών ή τμήματα 
ψυχιατρικής περίθαλψης και περίθαλψης τοξικομανών. 

89. Η φροντίδα, ταρίχευση και μεταφορά νεκρών εκτός της 
εργασίας που γίνεται σταπλαίσιατων καθηκόντων νοσοκόμας. 

90. Η εργασία σε χώρους στους οποίους είναι πιθανή η έλ¬ 
λειψη οξυγόνου ή η ύπαρξη επικίνδυνης ατμόσφαιρας (δη¬ 
λητηριώδη ή εκρηκτικά μίγματα). 

91. Η χρήση γεωργικών φαρμάκων 

92. Κλάδεμα και συγκομιδή καρπών σε υψηλά δέντρα 

93. Διαχείριση επιβητόρων (ίππων, ταύρων βουβαλοταύ¬ 
ρων, κάπρων κλπείτε σε συστηματικές εκτροφές είτε για ζώα 
ελευθέρας βοσκής. 

94. Στην μελισσοκομία γενικά εφόσον πρόκειται για αλλερ¬ 
γικά άτομα 

95. Τοκετός ζώων 

96. Εργασίες εκδοράς γουναφόρων 

97. Ιχθυόσκαλες 

98. Κέντρα τεχνητής σπερματέγχυσης και οχείας ζώων 

99. Μονάδες αξιοποίησης ζωικών αποβλήτων. 

100. Χρήση αυτοκινούμενων γεωργικών μηχανημάτων 
πληντων περιπτώσεων που έχουν άδεια οδήγησης 

101. Υλοτομικές και συγκομιστικές εργασίες Δασών 

102. Εργασίες κατασβέσεως πυρκαγιών 

103. Εργασίες δασοτεχνικών έργωνπλην φυτοκομικών ερ¬ 
γασιών. 

104. Εγκαταστάσεις επεξεργασίας- διαχείρισης λυμάτων 
κτηνοτροφικών εκμεταλλεύσεων, 

105. Χρήση μηχανολογικού μη αυτοκινούμενου εξοπλι¬ 
σμού (μηχανικά συστήματα άρδευσης χορτοκοπτικά μηχα¬ 
νήματα, ψεκαστήρες κλπ) 

Άρθρο 12 
Κυρώσεις 

1. Σε κάθε εργοδότη, κατασκευαστή, παρασκευαστή, εισα¬ 
γωγέα ή προμηθευτή, που παραβαίνει τις διατάξεις του πα¬ 
ρόντος διατάγματος επιβάλλονται, ανεξάρτητα από τις ποι¬ 
νικές κυρώσεις, οι διοικητικές κυρώσεις του άρθρου 24 του 
ν.2224/94 με την επιφύλαξη των διατάξεωντου άρθρου 6της 
ΚΥΑ 88555/3293/30.9.88 που κυρώθηκε με το άρθρο 39 του 
ν. 1836/89. 

2. Σε κάθε εργοδότη, κατασκευαστή, παρασκευαστή, εισα¬ 
γωγέα ή προμηθευτή, που παραβαίνει από αμέλεια ή πρόθε¬ 
ση τις διατάξεις του παρόντος διατάγματος επιβάλλονται οι 
ποινικές κυρώσεις του άρθρου 25 του ν.2224/94. 

3. Με το πρόστιμο του άρθρου 24 (παράγραφος 1, εδάφιο 
α) του ν.2224/94 καιτιςποινικές κυρώσειςτου άρθρου 25 του 
ιδίου νόμου τιμωρείται και εκείνος που έχει την επιμέλεια του 
νέου, όταν επιτρέπει σε αυτόν να ασχολείται κατά παράβαση 
των διατάξεωντου παρόντος διατάγματος. 

Άρθρο 13 

Έλεγχος εφαρμογής 

1. Ο έλεγχος της εφαρμογής του παρόντος ανατίθεται στα 
όργανα του Υπουργείου Εργασίας και Κοινωνικών Ασφαλί¬ 
σεων καιτων Επιθεωρήσεων Εργασίας των Νομαρχιακών Αυ¬ 
τοδιοικήσεων. 

2. Τα όργαναπηςπροηγουμένηςπαραγράφου απαγορεύουν 
τη συνέχιση της εργασίας των νέων, όταν απασχολούνται κατά 
παράβαση των διατάξεωντου παρόντος διατάγματος. 

Άρθρο 14 
Έναρξη ισχύος 

Η ισχύς του παρόντος διατάγματος αρχίζει από την δημο¬ 


σίευσή του στην Εφημερίδατης Κυβερνήσεως. Στον Υπουρ 
γό Εργασίας και Κοινωνικών Ασφαλίσεων αναθέτουμε τη δη¬ 
μοσίευση και εκτέλεση του παρόντος διατάγματος . 

Αθήνα, 17 Μαρτίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦ ν Π ΓΣΩ τ ,'Κί)ΝΔΗΜ ΔΙΟΙΚΗΣΗΣ 8 ΑΠΟΚΊΙΙΣ ΕΘΝΙΚΗΣ ΟΙΚΟΝΟΜΙΑ! 8 ΟΙΚΟΝΟΜΙΚΟΝ 

ΣΤ. ΜΠΕΝΟΣ ΠΑΝ. ΠΑΠΑΝΤΩΝΙΟΥ 

ΕΡΓΑΣΙΑΣ ΚΑΙ ΚΟΙΝ. ΑΙΦ.'ΣΕΟΝ ΥΓΟΑΣ ΚΑΙ IΙΡΟΝΟΙΛΣ 

ΜΙΛΤ. ΠΑΠΑΪΩΑΝΝΟΥ ΚΩΝ. ΓΕΙΤΟΝΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤ. ΣΟΥΜΑΚΗΣ 

—-♦- 

ΑΠΟΦΑΣΕΙ Σ 

Αρίθμ. Φ. 0544/4/ΑΣ 834/Μ. 4751 (2) 

Έγκριση Συμφωνίας παράτασης εκτελέσεως Ελληνο - Αιγυ¬ 
πτιακής Συμφωνίας αποζημιώσεων της 26.9.1966. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη τις διατάξεις: 

1) Του άρθρου 7 της Συμφωνίας για την αποζημίωση των 
ελληνικών συμφερόντων που υπογράφηκε στο Κάιρο στις 
26.9.1966 μεταξύ των Κυβερνήσεων της Ελληνικής Δημο¬ 
κρατίας και της Αραβικής Δημοκρατίας της Αίγυπτου και κυ¬ 
ρώθηκε με τον υπ’ αριθμ. 22/1967 Α,Ν. που δημοσιεύθηκε 
στο υπ' αριθμ. 98/1967 Φύλλο της Εφημερίδος της Κυβερνή¬ 
σεως, τεύχος Α', 2) της παρ. 3β των συμφωνημένων Πρακτι¬ 
κών που υπογράφηκαν στην Αθήνα στις 23 Μαίου 1986 και 
κυρώθηκαν με τον υπ' αριθμ. 1704/1987 Νόμο που δημοσι¬ 
εύθηκε στο υπ’ αριθμ. 87 Φύλλο της Εφημερίδος της Κυβερ¬ 
νήσεως, τεύχος Α'της 9.6.1987,3) το περιεχόμενο των υπό έ¬ 
γκριση δυο επιστολών, αποφασίζουμε: 

Εγκρίνουμε ως έχει τη Συμφωνία που συνάφθηκε στο Κάι¬ 
ρο στις 26.5.1997 διατ ης ανταλλαγής επιστολών μεταξύ των 
Κυβερνήσεων της Ελληνικής Δημοκρατίας και της Αραβικής 
Δημοκρατίας της Αιγύπτου γιατ ην παράταση της εκτελέσε¬ 
ως της Συμφωνίας αποζημιώσεων της 26.9.1966. των οποίων 
το κείμενο σε πρωτότυπο στην αγγλική γλώσσα και σε μετά¬ 
φραση στην Ελληνική έχει ως εξής: 

Αθήνα, 12 Μαρτίου 1998 

οι ΥΠΟΥΡΓΟΙ 

^.τ^γ^ρι^ιρΜ ΕΘΝΙΚΗΣ ΟΙΚΟΝΟΜΙΑΣ 

Θ. ΠΑΓΚΑΛΟΣ Γ. ΠΑΠΑΝΤΩΝΙΟΥ 

-♦- 

Ρ. 237/56/Ε 397/Α5 683 

ϋαίΓΟ, Μαγ26, 1997 

ΕχσΘίΙθησγ, 

Η όανβ ίίΐθ άοπουΠο ΓθίθΠο ΑιάίοΙθ 7 οί ίόθ ΑθγθθγπθπΙ σοπ- 
οβΓπίηρ ΙΗθ ίηάθίπηίίίσαΐίοη οί ΟγθθΚ ίηίβΓθβίβε, είρηεά οη 
δθρΙβιπόθΓ 26, 1966 όθίννθθη ουτ ίννο ΟονθπτηηθηΙε, οπά ίο 
ΙΙτβ βχοίιαηρε οί ΙβΐΙθτε όθίννθθη ουτ ίννο ΟονθπτηθηΙε άσίθά 
ύυΐγ 10, 1996, όγ ννίιίσό Ιάθ ρθποά οί ίητρΙθπιβηΐΒίίοπ οί ΐάβ 
33 ΐά Αιψθθπηθηΐ ίιβε όθθη εχΐθπάθά ίοτ οπβ υθθγ 33 Κοτη ύυΐγ 
10, 1996. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


Αε ΐύβ βόονβ βχίβηδίοη βχρίΓβδ οη ϋυίγ 9, 1997,1 ρΓοροεθ (ο 
γουΓ ΕχοβΙΙβηογ Ιο βχΐβηά ίΐιβ αίοΓβΓΠβηΙίοηβά ρεπού ίοτ οπθ 
ΓΤΙΟΓΘ γβΒΓ 35 ΪΓΟΓΊΊ ΙΡβ 03γ Οί ί{5 βΧρΠΓ3ΐίθη, ΟΐϋΓΙΠς \Λ/ΙΐίθΚ 311 
ρβηάίηρ 03585 οί 3ρρΙίθ3ίίοπ5 δυόηιίΗβοΙ όγ ΘγθθΚ ηαίίοηβίδ ίη 
ίΜβ ρβηοά ΓΠθηΙίοηθύ ίη Ιύβ 1966 ΑρΓΒβπιβηΙ ννίΙΙ όβ δθίΙΙβά, 
ρτονίάΘά ΙάαΙ ίηίθΓθδίθύ ΟγθθΚ πΒίοπδΙδ δυόιτιίΐ 311 ΓβΙβνβηΐ ογ 
Γ ηί55!Π9 ύοοϋΓηβηΙε. 

I 5ίΐ3ΐΙ Ρθ 9Γ3ίθίυΙ ιίΥουτ ΕχοβΙΙβηογ οοηίίπηδΙΡθ 3ρρΓον3ΐ οί 
γουΓ ΘονβΓηιηθηΐ ίοτ ίΡθ οοηίβηΐδ οί ΐΐιίε ΙθΗθγ, ννΡθΓθΡγ Ιάίδ 
ΙθίΐθΓ βηά γουτ 3Π5 \λ/θγ ννίΙΙ Ρθ οοηδίάβΓβά 35 3η βμΓββπΊβηΙ ίοτ 
ίΡθ βχίθηΐίοη οί ίΡθ άυΓβίίοη οί ίΡθ Α9ΓβθηΐθηΙ ίοΓ οπθ γθ3Γ 35 
οίίΡθ 101Ρ οί ϋυίγ 1997. 

ΡΙΘ35Θ θοοθρί, ΕχοβΙΙβηογ, ίΡβ 355υΓ3ηοθδ οί ηιγ ΡίςΡθδί 
οοηδίύβΓΒΐίοη. 

Οίηηίίπε νίύουπδ 

Η Ε. ΙΡθ Μίηί$1θΓ οί Εοοηοπιγ 3ηΰ ΙπΐθΓΠ3!ίοπ3ΐ Οοορβτβΐίοη 

Ργ. ΝανναΙ ΕΡΤβίβννΙ 

ΟθΙγο 


ΜΙΝΙ3ΤΒΥ ΟΡ ΙΝΤΕΒΝΑΤΙΟΝΑΕ ΘΟΟΡΕΠΑΤΙΟΝ 

ύιιΐγ 9, 1997 

Ηίε ΕχοβΙΙβηογ ΟίπΊΐίπε νίάουηδ 

ΑηΐΡθδδθΟίΟΓ οί ΟΓΘΘΟΘ Ιο Ε9γρί 

Ειτιόβεεγ οί Ογθθοθ 

03ΙΓΟ 

Υοογ ΕχοθΙΙθηογ: 

Ιη ΓθίβΓβποθ Ιο γουΓ ΙθΙΙθγ ύβίβύ Μβγ 26, 1997, ννΡΙοΡ Γβαάε 
35 ίοΙΙοννδ: 

«I Πανβ ΙΡβ Ροπογ ίο γθϊθγ ίο ΑΠίοΙθ 7 οί ΙΡθ Α 9 Γθθηΐθηΐ οοη- 
0ΘΓηίη9 ΙΡβ ίηάβΓηηίίίοβΙίοη οί ΘγθθΚ ίηίθΓβδίδ, δίηηβά οη 
δβρίβΓηΡβΓ 26, 1996 Ρβίννββη ουΓ ίννο ΟονβΓΠΓηβηίε, 3πά ίο 
ίΡθ βχοΡθπρβ οί ΙθίίθΓε Ρθίν/θθη ουΓ ίννο ΟονβπτιηΘηΙε ύβίβά 
ϋυΐγ 10, 1996, Ργ ννΡίοΡ ίΡθ ρβηοά οί ίΓηρΙβιπβηΙαΙίοη οί ΙΡθ 
εαίά Α 9 Γβ 8 Γηθπί Ρβε Ρθθπ βχίβπάβά ίοτ οπθ γθ3Γ 38 Ιγοπι ϋυίγ 
10, 1996, 

ΑδίΡθ 3Ρονβ θχίβηδίοη βχρίΓβδ οη ύυΙγ9, 1997,1 ρΓοροδβίο 
Υουτ ΕχοθΙΙθηογ ίο βχΐβύ ίΡθ βίοΓβΓηβηΙίοηβά ρβηοά ϊογ οπθ 
γπογθ γβ3Γ 38 ίΓΟίτι άβγ οί ίίδ ΘχρίΓ3ΐίοη, άυηηρ ννΡίοΡ 311 ρβπά- 
ίη 9 03δθδ οί 3ρρΝθ3ΐίοη5 δυΡηπιίΙθύ Ργ ΟγθθΙχ ηβΐίοηαΐδ ίη ίΡθ 
ρβηοά αιβηίίοηβά ίη ίΡθ 1996 ΑρΓββΓηβηΙ ννίΙΙ Ρθ εβΙΙΙβά, 
ρΓονίάβά ίΡ3ί ίηΐΓβδΙβά ΘΓββΚ παίίοηβίδ ευΡιηιί 311 ΓβΙβναηί ογ 
Γ ηίδείη 9 άοσυηπβπίε. 

I εήαΙΙ Ρθ ξ)Γ3ίβίυΙ ίί Υοογ ΕχοβΙΙβηογ οοηίίΓππε ΙΡβ βρρΓΟναΙ οί 
γουτ ΟονβΓΓηηθπί ίοΓ ΙΡθ οοπίθπίδ οί ίΡίδ ΙθΚθγ, ννΡθΓθΡγ ΙΡιε 
ΙθΙΙθγ βηά γουτ βηεννθΓ ννίΙΙ Ρθ οοηδίάβΓβά 35 3η 39ΓββΓηβπ1 ίθΓ 
ίΡθ θχίθηεϊοη οί ΙΡθ άυΓ3ίίοη οί ίΡθ Α 9 ΓβθΓηθηί ίοΓ οπθ γθ3Γ 35 
οίίΡθ 101Ρ οί ύυΐγ 1997» 

! ήβνβ ΙΡθ ρΐββευτβ ίο οοηΊίίπτι ίο Υοογ ΕχοβΙΙβηογ ΙΡβί ΙΡβ 
Οονβπτιηβηΐ οί ίΡβ ΑγθΡ ΡβρυΡΙίο οί Ε 9 γρί αρΓββε ίο ίΡβ οοη- 
ίθηίε οί ίΡθ ΙθίίθΓ ηυοίβά 3Ρονβ. 

Εχίβηάίης) ιηγ ΡίρΡεδί ΓβρΒΓάδ ίο ΥουΓ ΕχοθΙΙθηογ, 

δίποθΓθΙγ ΥουΓδ, 

ΖθίβΓΕΕ- ΒίδΡίγ 

ΕΠΙΣΗΜΗ ΜΕΤΑΦΡΑΣΗ ΤΡΑΟϋΟΤΙΟΝ ΟΡΡΙΟΙΕϋ,Ε 
ΟΡΡΙΟΙΑΕ ΤΠΑΝ51ΑΤΙΟΝ 

ΝοΦ 09318/3576 

Φ. 237/56/Ε 397/ΑΣ 683 

Κάιρο, 26 Μαίου 1997 

Έχω την τιμή να αναφερθώ στο Άρθρο 7 του Συμφωνητικού 
που αφορά την αποζημίωση ενδιαφερομένων Ελλήνων υπηκό¬ 
ων που υπογράφηκε στις 26 Σεπτεμβρίου 1996 μεταξύ των δύο 
Κυβερνήσεων μας, και στην ανταλλαγή επιστολών μεταξύ των 
δύο Κυβερνήσεων μας από 10 Ιουλίου 1996, με τις οποίες η πε¬ 
ρίοδος υλοποίησης του εν λόγω Συμφωνητικού παρστάθηκε 
για ένα έτος από 10 Ιουλίου 1996. 


Καθώς η εν λόγω παράταση λήγει στις 9 Ιουλίου 1997, προ¬ 
τείνω στην Αυτού Εξοχότητά σας να παραταθεί η εν λόγω πε¬ 
ρίοδος για ένα ακόμα έτος από την ημερομηνία ληξης, στη 
διάρκεια του οποίου θα διευθετηθούν όλες οι εκκρεμείς υπο¬ 
θέσεις αιτήσεων που υπέβαλαν Έλληνες υπήκοοι για την πε¬ 
ρίοδο που αναφέρεται στο Συμφωνητικό 1996, με την πρού 
πόθεση ότι οι ενδιαφερόμενοι Έλληνες υπήκοοι θα υποβάλ.- 
λουν όλατα σχετικά έγγραφα ή τα έγγραφα που λείπουν. 

Θα ήμουν ευγνώμων αν η Αυτού Εξοχότητά σας επιβεβαιώ¬ 
σει την έγκριση της Κυβέρνησής σας για το περιεχόμενο της 
παρούσας επιστολής, Η παρούσα επιστολή και η απάντησή 
σαςθα θεωρηθούν ως συμφωνητικό παράτασης της διάρκειας 
του Συμφωνητικού για ένα έτος από 10 Ιουλίου 1997. 

Σας παρακαλώ να δεχθείτε την έκφραση του σεβασμού 
μου. 

(υπογραφή) 

Δημήτρης Βιδούρης 

Προς την Αυτού Εξοχότητα τον Υπουργό Οικονομικών και 
Διεθνούς Συνεργασίας Δρ. ΝανναΙ ΕΙ_Τ3ΐ3ννί 

Κάιρο 

ΕΠΙΣΗΜΗ ΜΕΤΑΦΡΑΣΗ ΤΗΑΘυΟΤΙΟΝ ΟΡΡΙΟΙΕΙΈΕ 
ΟΡΡΙΟΙΑΕ ΤΡΙΑΝ5ΕΑΤΙΟΝ 

ΝοΦ. 09318/3576 

ΥΠΟΥΡΓΕΙΟ ΔΙΕΘΝΟΥΣ ΣΥΝΕΡΓΑΣΙΑΣ 
9 Ιουλίου 1997 

Προς την Αυτού Εξοχότητα Δη μήφρη Βιδούρη 
Πρεσβευτή της Ελλάδας στην Αίγυπτο 
Ελληνική Πρεσβεία, Κάιρο 

Αναφορικά με την επιστολή σας από 26 Μαίου 1997, που έ¬ 
χει ως εξής: 

-Έχωτηντιμή να αναφερθώ στο Αρθρο 7του Συμφωνητικού 
που αφορά την αποζημίωση ενδιαφερομένων Ελλήνων υπηκό¬ 
ων που υπογράφτηκε στις 26 Σεπτεμβίου 1996 μεταξύ των δύο 
Κεβερνήσεών μας, και στην ανταλλαγή επιστολών μεταξύ των 
δύο Κυβερνήσεών μας από 10 Ιουλίου 1996, με τις οποίες η πε¬ 
ρίοδος υλοποίησης του εν λόγω Συ μφωνητικού παρατάθη κε για 
ένα έτος από 10 Ιουλίου 1996. 

Καθώς η εν λόγω παράταση λήγει στις 9 Ιουλίου 1997, προ¬ 
τείνω στην Αυτού Εξοχότητά σας να παραταθεί η εν λόγω πε¬ 
ρίοδος για ένα ακόμα έτος από την ημερομηνία λήξης, στη 
διάρκεια του οποίου θα διευθετηθούν όλες οι εκκρεμείς υπο¬ 
θέσεις αιτήσεωνπου υπέβαλαν Έλληνες υπήκοοι για την πε¬ 
ρίοδο που αναφέρεται στο Συμφωνητικό 1996. με την προϋ¬ 
πόθεση ότι οι ενδιαφερόμενοι Έλληνες υπήκοοι θα υποβά¬ 
λουν όλα τα σχετικά έγγραφα ή τα έγγραφα που λείπουν. 

Θα ήμουν ευγνώμων αν η Αυτού Εξοχότητά σας επιβεβαι¬ 
ώσει την έγκριση της Κυβέρνησής σας για το περιεχόμενο 
της παρούσας επιστολής. Η παρούσα επιστολή και η απά¬ 
ντησή σας θα θεωρηθούν ως συμφωνητικό παρατασης της 
διάρκειας του Συμφωνητικού για ένα έτος από 10 Ιουλίου 
1997». 

Έχω τη χαρά να επιβεβαιώσω προς την Αυτού Εξοχότητά 
σας ότι η Κυβέρνηση της Αραβικής Δημοκρατίας της Αιγύ- 
πτου συμφωνεί με το περιεχόμενο της επιστολής που ανα- 
φέρεται άνωθι. 

Εκφράζω το σεβασμό μου προς τη ν Εξοχότητά σας. 

Με τιμή, 

(υπογραφή) 

ΖαίβΓ ΕΙ - ΒίδΐΊΓγ 

Υπουργός Σχεδιασμού και Διεθνούς Συνεργασίας 
Αραβική Δημοκρατία της Αιγύπτου 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



